ગુજરાતની સ્થાપના પછી રાજ્યમાં 16 મુખ્યમંત્રી આવી ગયા છે અને પાંચ વખત રાષ્ટ્રપતિશાસન લાગ્યું છે. ગુજરાત ઉપર વિવિધ સમાજના આગેવાન નેતાઓએ શાસન કર્યું છે, જેમાં બ્રાહ્મણ, પટેલ, વણિક, ઓબીસી, ક્ષત્રિય, આદિવાસી જેવી જ્ઞાતિઓનું પ્રતિનિધિત્વ જોવા મળ્યું છે. હવે 2017માં 17મા મુખ્યમંત્રી સત્તા પર આવશે. આ વખતે પુનરાવર્તન થશે કે પરિવર્તન—એ કોઇ જાણતું નથી, સિવાય પાર્ટીના લિડર્સ કે જેઓ જીતના દાવા કરી રહ્યાં છે. રસપ્રદ બાબત એ છે કે સૌથી વધુ શાસન કરવાનો શ્રેય નરેન્દ્ર મોદીને જાય છે. તેમણે ગુજરાત પર 4610 દિવસ સુધી શાસન કર્યું છે. બીજાક્રમે 2049 દિવસ સાથે માધવસિંહ સોલંકીનો સમય રહ્યો છે. જ્યારે હિતેન્દ્ર દેસાઇ 2062 દિવસ, ચીમનભાઇ પટેલ 1652 દિવસ, અમરસિંહ ચૌધરી 1618 દિવસ અને કેશુભાઇ પટેલ 1533 દિવસ સુધી મુખ્યમંત્રી રહ્યાં છે, સૌથી ઓછું 128 દિવસનું શાસન રાજપાની સરકારની દિલીપ પરીખનું હતું. હાલ વિજય રૂપાણી 7મી ઓગષ્ટ 2016થી શાસનમાં છે. નરેન્દ્ર મોદીના શાસનનો વિક્રમ કોઇ રાજનેતા તોડી શકે તેમ નથી.